Petition for Relief
Material: papyrus
Place: Oxyrhynchites
Categories: Eingabe
Anup an Apion
Bitte um Stundung eines Darlehens
christlich
τῷ ἐμῷ ἀγαθῷ δεσπότῃ φιλοχρίστῳ φιλοπτόχῳ παν
ευφήμῳ ὑπερφυεστάτῳ πατρικίῳ καὶ δουκὶ τῆς Θηβαίων 
χώρας Ἀπίωνι π Ἀνοὺπ ἐλεεινοῦ ὑμετέρου δούλου ἀπὸ τοῦ διαφέροντος 
αὐτῇ κτήματος καλουμένου Φάκρα. 
οὐδὲν ἄδικον ἢ ἀσεβὲς κέκτηται ὁ ἔνδοξος οἶκος τοῦ ἐμοῦ ἀγαθοῦ 
δεσπότου, ἀλλʼ ἀεὶ μεστός ἐστι ἐλεημοσύνης ἐπιρέον τοῖς ἐδέεσιν 
τὰ χριώδη. ὅθεν κἀγὼ ὁ ἐλεεινὸς δοῦλος τοῦ ἐμοῦ ἀγαθοῦ δεσπότου 
διὰ ταύτης μοῦ τῆ[ς] παρούσης δεησεήσεως ἐλεηθῆναί μοι βούλομαι 
γνῶναι τὴν ὑμετέραν δεσποτίαν ὡς ἐκ πατέρων καὶ ἐκ προγόνων δουλεύειν 
τῷ ἐμῷ ἀγαθῷ δεσπότῃ πληρῶσαι ἐτησίως τὰ δημόσια· καὶ θεοῦ 
βουλήσει ἐπὶ τῆς παρελθούσης ἑνδεκάτης ἰνδ καὶ τῆς παρελθούσης 
δεκάτης θεθνάναι τὰ ἐμὰ κτηναι, καὶ χρυσίον οὐκ ὀλίγον ἐδανισάμην 
νο ιε ἕως ὅτε δυνηθῶ ἀγοράσαι τὰ αὐτὰ κτήνη. καὶ ἀλλʼ ὅτε προσῆλθον 
τῷ ἐμῷ ἀγαθῷ δεσπότῃ καὶ ἐλεῆσαί με ἐλθον ἐνταῦθα, οἱ διαφέροντες 
τοῦ ἐμοῦ δεσπότου οὐκ ἠνεσχετο ποιῆσαι κατὰ τὴν κέλευσιν τοῦ ἐμοῦ ἀγαθοῦ 
δεσπότου. ἐὰν γάρ, δέσποτα, μὴ καταλάβεͅ με ὁ ἔλεός σου, οὐ δύνομαι σταθῆναι 
ἐν τῷ ἐμῷ κτήματι καὶ χρησιμεῦσαι τοῖς γεουχικοῖς πράγμασιν. καὶ 
παρακαλῶ καὶ κατικελεύω τὴν ὑμετέραν δεσποτίαν προστάξαι ἐλεηθῆναί 
με, ἐπε[ι]δὴ εἰς μεγάλην ἀνατροπὴν ἦλθον. οὐκ ἔχω γὰρ ἄλλην κατα
φυγὴν εἰ μὴ τὴν τοῦ δεσπότου Χριστοῦ καὶ τῆς ὑμετέρας ὑπεροχῆς. 
καὶ ὕμνους ἀθανάτους ἀναπέμψω τῷ δεσπότῃ Χριστῷ ὑπὲρ τῆς 
ζωῆς τῆς ὑμετέρας δεσποτίας καὶ τοῦ ὑπερφυεστάτου αὐτῆς υἱοῦ 
Στρατηγίου δεσπότου.